Príloha č. 3
K uzneseniu vlády SR
č.............z....................

N á v r h

Vláda Slovenskej republiky

Podľa § 28 ods. 6 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len zákon)

m e  n í

uznesenie vlády SR č. 921 z 2. septembra 1994 vydané pod číslom m.: 3916/1994 k návrhu na vydanie rozhodnutia o privatizácii podniku Výskumný ústav spracovania a aplikácie plastických látok, štátny podnik Nitra v Prílohe č. 2 k uzneseniu vlády č 921/1994 sa dopĺňa bod 6 takto:

“úhrada kúpnej ceny sa zníži o investície vo výške 2 831 000,- Sk, ktoré nadobúdateľ vloží do rozvoja privatizovaného majetku v termíne do 31.12.2002, pričom zostávajúca časť splátok za roky  2002  až 2003 vo výške  5 000 000,- bude splatená do 31.08.2002.”

Ostatné časti a ustanovenia uznesenia vlády SR č. 921 z. 2. septembra 1994 ostávajú nezmenené.

Odôvodnenie

Fond národného majetku SR uzavrel so spoločnosťou VÚSAPL, a.s. so sídlom v Nitre  zmluvu o predaji podniku pod č. 650 dňa 31.10.1994. Spoločnosť VÚSAPL, a.s. požiadala Fond národného majetku SR (ďalej len FNM SR) o možnosť splatenia časti zostatku kúpnej ceny formou realizácie investícii vynaložených na rozvoj majetku spoločnosti ako aj z dôvodu zrýchlenia splatenia kúpnej ceny a tým aj ukončenia zmluvného vzťahu z FNM SR. Spoločnosť VÚSAPL, a.s. voči FNM SR plní všetky zmluvné podmienky a splátky kúpnej ceny má uhradené. Spoločnosť VÚSAPL, a.s. má do ukončenia zmluvného vzťahu v roku 2003 uhradiť časti splátok vo výške 7 830 900,-- Sk. Spoločnosť preinvestovala sumu vo výške 40 731 000,-,- Sk, čo je v zmysle uzatvorenej zmluvy celá investičná časť kúpnej ceny a finančne bolo uhradené 42 900 000,-Sk. V zmysle schválených zásad FNM SR pre zmenu zmluvných podmienok z uzatvorených zmlúv s kupujúcim, ktoré boli Poradou ekonomických ministrov SR dňa 11.2.2002 vzaté na vedomie, Prezídium FNM SR  dňa 2.07.2002 uznesením č. 27/LXXXI/02 schválilo zmenu zmluvných podmienok v zmluve č. 650/1994 zo dňa 31.10. 1994 čl. VI doplnením odseku 7 , tak že predávajúci spoločnosti VÚSPAL, a.s. započíta časť splátok kúpnej ceny vo výške 2 831 000,- Sk ako splátku kúpnej ceny za investície vložené do rozvoja privatizovaného majetku nad rámec už zmluvne dohodnutých investícií do 31.12.2002 za podmienky, že zostávajúca časť splátky kúpnej ceny vo výške 5 000 000,- Sk bude splatená do 15.09.2002.
Poučenie:

Táto zmena privatizačného projektu nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

								Mikuláš  D z u r i n d a
								      predseda vlády

Na vedomie: Ministerstvo hospodárstva Slovenskej republiky
	          Fond národného majetku Slovenskej republiky